เรื่องร้องเรียน: แจ้งเรื่องการไปต่อใบอณุญาติหมดอายุ1วันสำนักงานเขตดอนเมืองไม่ต่อให้ค่ะ ต้องให้เริ่มใหม่ทั้งหมดทั้งที่จริงวันที่ใบอนุญาติหมดอายุมันเป็นวันหยุดนักขัตฤกษ ไม่ได้รับความเป็นธรรมเลยค่ะ
การดำเนินการของเจ้าหน้าที่: ได้ตรวจสอบฐานข้อมูลใบอนุญาตกิจการที่เป็นอันตรายต่อสุขภาพ          ที่หมดอายุ ในวันหยุดนักขัตฤกษ์ วันที่ 6 มีนาคม 2566 พบว่ามีผู้ประกอบกิจการที่ยังไม่ได้มาต่อใบอนุญาต จำนวน  1 ราย ได้รับใบอนุญาตประกอบกิจการที่เป็นอันตรายต่อสุขภาพ ประเภทการซ่อม การปรับแต่งเครื่องยนต์ เครื่องจักร เครื่องกล ระบบไฟฟ้า ระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล เลขที่ 360202 เลขที่ 19 ปี 2546 ใช้ได้ถึงวันที่ 6 มีนาคม 2566 ตั้งอยู่อาคารเลขที่ 326 ,328 ถนนประชาอุทิศ แขวงดอนเมือง กรุงเทพมหานคร ผู้ประกอบการได้มาติดต่อขอต่ออายุใบอนุญาตเมื่อวันที่ 7 มีนาคม 2566 เจ้าหน้าที่ประจำพื้นที่ได้ให้ข้อมูลแก่ผู้ได้รับอนุญาต กรณีใบอนุญาตฯ มีอายุหนึ่งปีนับแต่วันที่ออกใบอนุญาต และการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุไม่เกิน 90 วัน เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาต ตามมาตรา 55 กฎหมายว่าด้วยการสาธารณสุข พ.ศ.2535 และที่แก้ไขเพิ่มเติม ประกอบกับ ข้อ 20 ตามข้อบัญญัติท้องถิ่นกรุงเทพมหานคร เรื่องกิจการที่เป็นอันตรายต่อสุขภาพ พ.ศ.2561  พร้อมกับให้คำแนะนำการเตรียมเอกสารหลักฐานการยื่นขอใบอนุญาตใหม่ตามแบบตรวจรายการเอกสารหลักฐานประกอบการยื่นคำขอรับใบอนุญาตประกอบกิจการที่เป็นอันตรายต่อสุขภาพ ซึ่งผู้ประกอบการได้รับทราบแนวทางตามกฎหมายแล้ว
ความเห็นของผู้แจ้ง: ขอให้ช่วยพยุงความถูกต้องเที่ยงธรรมให้แก่ประชาชนทุกคน โดยปราศจาก การคอปรับชั่นด้วยนะคะ  เจ้าหน้าที่คือที่พึ่งของประชาชน จงช่วยประชาชนเสมือนเป็นญาติมิตร ขอบคุณค่ะ
พื้นที่: แขวงดอนเมือง เขตดอนเมือง กรุงเทพมหานคร